Joséphine-Charlotte - Wikipedia, déi fräi Enzyklopedie

# Joséphine-Charlotte

### Vu Wikipedia, der fräier Enzyklopedie.

Joséphine-Charlotte 11. Oktober 1927 – 10. Januar 2005
Fra vum Jean vu Lëtzebuerg

Amtszäit | /
Virgänger | /
Nofolger | /

Papp | Léopold III.
Mamm | Astrid vu Schweden

D'Joséphine-Charlotte, Ingeborg, Elisabeth, Marie-Josée, Marguerite, Astrid (* 11. Oktober 1927 zu Bréissel als Prinzessin vun der Belsch, † 10. Januar 2005 zu Fëschbech) war, als d'Fra vum Grand-Duc Jean, Groussherzogin vu Lëtzebuerg.

D'Prinzessin Joséphine-Charlotte war déi eelsten Duechter vum spéidere Kinnek Léopold III. a senger Fra, der Prinzessin Astrid vu Schweden. Hir Kandheet huet se ufanks zu Stuyvenberg verbruecht, 1944 gouf se mat hirem Papp an Däitschland ënner Hausarrest gestallt a gung nom Krich mat hirer Famill op Prégny bei Genève wunnen, wou d'Joséphine-Charlotte och Kannerpsychologie studéiert huet.

Den 9. Abrëll 1953 huet si den Ierfgroussherzog Jean vu Lëtzebuerg bestuet. Aus dësem Bestietnis gounge 5 Kanner erfir: D'Prinzessin Marie-Astrid, de Prënz (a spéidere Grand-Duc) Henri, de Prënz Jean, d'Prinzessin Margaretha an de Prënz Guillaume.

Den 12. November 1964 ass de Prënz Jean senger Mamm Charlotte op de Lëtzebuerger Troun gefollegt, d'Joséphine-Charlotte gouf Groussherzogin.

Vun 1964 un ass d'Joséphine-Charlotte Presidentin vum Lëtzebuerger Roude Kräiz gewiescht an huet eng sëllechen aner Wueltätegkeetsorganisatiounen patronnéiert. Si war staark u moderner Konscht intresséiert. D'Philharmonie um Kierchbierg ass no hir benannt.

## [Änneren] Um Spaweck

- Artikel "Das Land mit Würde und Erhabenheit vertreten" am Lëtzebuerger Wort
- Artikel "Fischbach und Colmar-Berg unterm Trauerflor" am Lëtzebuerger Wort
- Jean-Claude Juncker: "Awar Altesse royale" (Lëtzebuerger Wort)
- Artikel am Spiegel

Vun "http://lb.wikipedia.org../../../j/o/s/Jos%C3%A9phine-Charlotte_a74d.html"

Categories: Groussherzoginne vu Lëtzebuerg | Gebuer 1927 | Gestuerwen 2005

##### Views

- Artikel
- Diskussioun
- Aktuell Revisiounen

##### Sichen

##### Aner Sproochen

- Català
- Deutsch
- English
- Español
- Français
- Nederlands
- Norsk (bokmål)
- Polski